شەفەق نیوز/ یەکیگە لە سەختترین ئۆپراسیۆنەیل هەواڵگری لە دەیشت سنوورەگە،  ک هێزیگ لە دەزگای هەواڵگری ئەرا دەسگیرکردن جیگر ئەبوبەکر بەغدادی جیوەجیی کرد، وەگورەی قسەی موستەفا کازمی سەرۆک وەزیران، لەمەوقەی ئاشکراکردن خەوەر دەسگیرکردن وەزیر دارایی داعش،  جیگر بەغدادی،  سامی جاسم جبوری،
لەی خوارە سیڤی جیگر بەغدادیە، ک وەی دۊیاییە هەواڵگری عراقی دەسگیری کرد.
１.  ناو: سامی جاسم محمد جعاتە ئەلعەجوز جبوری.
２.  لە داڵگبۊی: ١٩٧٤.
3.  نازناو: ئەبو ئاسیا – حەجی حامد- ئەبو عەبدولقادر زوبەیر.
４.  فەرزەنەیل: عومەر – سومەیە – ئاسیا – ئەبوبەکر.
５. هاوسەر: شوکرە موتڵەگ ساڵح، وەرد سێ ژن ئەیزیدی لە مووسڵ رفیانە.
مێژووی و ئەو پۆستیلە ک وەریان گرد:
1.  لە ساڵ ٢٠٠٤ موبایەعەی ریخریاگ تەوحید و جیهاد فی بیلادلرافدەین کرد لەبان دەس ئەبو موسعەب زەرقاوی.
２.  لە ١٥/٢/٢٠٠٥ لەلایەن هێزەیل ئەمریکا دەسگیر کریا، و لەناو زیندان بوكا بۊی، تا لە ساڵ ٢٠١٠ مەرقەز کریا.
3.   دۊیای مەرەقەزکردنی وەکوتپڕ بۊیە وەرپرس ئەمنی لە کەرت هیجل و زاب و مەخموور لە سەڵاحەدین.
４.  دۊیای رووداوەیل ١٠/٦/٢٠١٣ بۊیە وەرپرس ئەمنی لە ویلایەت دیجلە، و دۊیای ماوەیگ بۊیە جیگر والی دیجلە.
５.  خوەی رەسانە شام، و لەلایەن ئەبوبەکر بەغدادی بۊیە ئەمیر دیوان رکاز.
６. وە فەرمان ئەبوبەکر بەغدادی بۊیە جیگری و پۆست ئەمیر دیوان پۊیل ریخریاگ داعش وەرگرد.
７.   دۊیای کوشیان بەغادی، بۊیە سەرپەرشتیار گشتی ویلایەت شام و وەڕیەوبەر باوەتەیل پۊیل و ئابووری ئەرا ریخریاگ داعش و وەگەرد خەلیفە ئەبو ئیبراهیم قوڕەیشی کار کرەم
